
УТВЪРДИЛ:


ИВАН МИНКОВ

КМЕТ НА ОБЩИНА КОЧЕРИНОВО

ДОКУМЕНТАЦИЯ  З А  УЧАСТИЕ

ОБЩЕСТВЕНА ПОРЪЧКА ПО РЕДА НА ГЛАВА XXVI ОТ ЗОП ЧРЕЗ СЪБИРАНЕ НА ОФЕРТИ С ОБЯВА С ПРЕДМЕТ:

„Информираност и публичност” по проект „Подкрепа за достоен живот на лица в неравностойно положение”, изпълняван по Договор                            №  BG05M9OP001-2.002-0297-С01 от 28.09.2016 г. между Министерство на труда и социалната политика и Община Кочериново, финансиран по Оперативна програма „Развитие на човешките ресурси” 2014 – 2020 г., съфинансирана от Европейския съюз чрез Европейския социален фонд.

2016 г.
гр.Кочериново
Настоящата документация се издава на основание чл. 31, ал. 1 и ал. 3 от ЗОП и съдържа:

Раздел I  ПЪЛНО ОПИСАНИЕ НА ПРЕДМЕТА НА ПОРЪЧКАТА
Обхват на поръчката;

Обособени позиции;

Място на изпълнение на поръчката;

Стойност на поръчката;

Срок на валидност на офертата.
Раздел  II  ТЕХНИЧЕСКИ СПЕЦИФИКАЦИИ
Пълно описание и Обем на поръчката;

Изисквания за изпълнение на поръчката;

Изисквания на Възложителя към участниците за изпълнение на поръчката.
Раздел  III
ИЗИСКВАНИЯ КЪМ УЧАСТНИЦИТЕ
Лично състояние.
Критерии за подбор. 
Раздел IV   КРИТЕРИЙ ЗА ВЪЗЛАГАНЕ НА ПОРЪЧКАТА

Раздел V   СКЛЮЧВАНЕ НА ДОГОВОР 
Раздел VI ГАРАНЦИЯ ЗА ИЗПЪЛНЕНИЕ
Раздел VII
ПРОВЕЖДАНЕ НА ПРОЦЕДУРАТА
Предоставяне на разяснения;
Конфиденциалност;
Подаване на оферта на хартиен носител. 

Раздел VIII
 ОБРАЗЦИ НА ДОКУМЕНТИ И УКАЗАНИЕ ЗА ПОДГОТОВКАТА ИМ
Раздел IX
  ПРОЕКТ НА ДОГОВОР

Раздел Х         РАЗГЛЕЖДАНЕ И ОЦЕНКА НА ОФЕРТИТЕ
I. ПЪЛНО ОПИСАНИЕ НА ПРЕДМЕТА НА ПОРЪЧКАТА.

1. Обхват на поръчката
Пълният обхват на поръчката включва избор на Изпълнител за „Информираност и публичност” по проект „Подкрепа за достоен живот на лица в неравностойно положение”, изпълняван по Договор № BG05M9OP001-2.002-0297-С01 от 28.09.2016 г. между Министерство на труда и социалната политика и Община Кочериново, финансиран по Оперативна програма „Развитие на човешките ресурси” 2014 – 2020 г., съфинансирана от Европейския съюз чрез Европейския социален фонд.

2. Обособени позиции

Предметът на обществената поръчка не се разделя на обособени позиции.

3. Място на изпълнение на поръчката - община Кочериново, гр. Кочериново.
4. Стойност на поръчката

Настоящата обществена поръчка се финансира в рамките на проект „Подкрепа за достоен живот на лица в неравностойно положение”, изпълняван по Договор                          №BG05M9OP001-2.002-0297-С01 от 28.09.2016 г. между Министерство на труда и социалната политика и Община Кочериново, финансиран по Оперативна програма „Развитие на човешките ресурси” 2014 – 2020 г., съфинансирана от Европейския съюз чрез Европейския социален фонд.

Прогнозната стойност на поръчката се определя в лева, без включен ДДС (данък добавена стойност) и не може да надвишава така определения максимално допустим финансов ресурс , а именно:

- до 1 765,00 лв. без вкл. ДДС (словом: хиляда седемстотин шестдесет и пет лева без ДДС);
Предлаганата цена е окончателна и включва всички разходи на изпълнителя за изпълнение на договора. 
Участниците задължително изработват предложенията си при съобразяване с максималната стойност на осигурения от възложителя бюджет. 

Ценовото предложение задължително включва пълния обем технически характеристики, посочени в техническата спецификация, като при формиране на общата цена не трябва да надхвърля максимално предвидения финансов ресурс – при установяване на оферта надхвърляща обявения максимален общ финансов ресурс, офертата на участника ще бъде отстранена от участие в процедурата.
В случай, че участник оферира по-висока стойност от прогнозната, той ще бъде предложен за отстраняване от процедурата, на основание чл. 107, т. 2 , буква „а" от ЗОП, тъй като не отговаря на предварително обявените условия на поръчката.

Плащанията ще се извършват в български лева, по банков път и при условията и сроковете описани в проекта на договор за обществена поръчка.
5. Срок на валидност на офертата - 90 календарни дни.

II.ТЕХНИЧЕСКИ СПЕЦИФИКАЦИИ
Пълно описание и обем на поръчката
В рамките на предмета на поръчката се предвижда ИЗПЪЛНИТЕЛЯТ да извърши всички необходими дейности за осигуряване на публичност и информация по проект: „Подкрепа за достоен живот на лица в неравностойно положение”, Договор  № BG05M9OP001-2.002-0297-С01 от 28.09.2016 г. между Министерство на труда и социалната политика и Община Кочериново, финансиран по Оперативна програма „Развитие на човешките ресурси” 2014 – 2020 г., съфинансирана от Европейския съюз чрез Европейския социален фонд. Дейностите предмет на настоящата поръчка представляват Дейност „Информираност и публичност” от проекта и същите трябва да са съобразени с „Единен наръчник на бенефициента за прилагане на правилата за информация и комуникация 2014 – 2020 г.”. В рамките на „Информираност и публичност”, предмет на настоящата поръчка, конкретните дейности са следните:
	№ по ред
	Дейности за осигуряване на информация и публичност
	Единица мярка
	Брой единици
	Обща максимално допустима стойност

(лв. без ДДС)

	1.
	Изготвяне, отпечатване и разпространение на промотиращи брошури
	брой
	550 
	165.00

	2.
	Публикуване на платени съобщения в пресата
	брой
	4
	800.00

	3.
	Организиране и провеждане на конференции - въвеждаща и заключителна 
	брой
	2
	600.00

	4.
	Изработване на рекламни химикали с визуализация
	брой
	125
	

	5.
	Изработване на тефтери с визуализация и календар, кожена подвързия
	брой
	125
	

	6.
	Изработване на визуализиращи табели 
	брой
	2
	200.00



Изисквания за изпълнение на поръчката;

1. Организиране и провеждане на конференции – 2 броя;

1.1. ИЗПЪЛНИТЕЛЯТ трябва да извърши следното:

- публичните събития трябва да бъдат предварително анонсирани по подходящ начин чрез разпространение на прессъобщение  до средствата за масово осведомяване и/или публикуване на рекламно-информационно каре в регионална или национална печатна медия. Изборът на обхват на медията /регионално или национално покритие се предопределя от спецификата на проекта и дали е от местно или национално значение. Предварителна информация за събитието трябва да се публикува на интернет- страницата на бенефициента. 
- на подходящо място трябва да бъдат поставени плакати и/или да бъде монтиран информационен банер /транспарант, които да информират за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет. Следва да се използва възможността да бъдат поставени знамето на Европейския съюз и логото на Оперативна програма „Развитие на човешките ресурси”.

- залата, в която ще бъде проведени събитията ще бъде осигурена от Община Кочериново.
- да изготви покани, тип плакати минимум А4 – цветни, които ще бъдат разлепени в единадесетте населени места на община Кочериново. Проектът на поканите следва да бъде съгласуван с ВЪЗЛОЖИТЕЛЯ  и да съдържа адрес, час и дата на конференцията. На поканите следва да присъства флагът на ЕС, логото и слогана на ЕСФ и логото и слогана на ОПРЧР, наименованието на проекта и изречението: „Проектът се осъществява  с  финансовата подкрепа на Оперативна програма „Развитие на човешките ресурси”, съфинансирана от Европейския съюз чрез Европейския социален фонд”. 

- пред залата или друго подходящо място трябва да е осигурено регистрационно бюро, на което участниците ще се регистрират и ще получават информационна брошура, тефтер с визуализация и календар – с кожена подвързия и рекламна химикалка. ИЗПЪЛНИТЕЛЯТ следва да осигури най – малко един човек за извършване на регистрацията на участниците.

- Списъкът на участниците трябва да включва информация за трите имена на присъстващите, координати за връзка и подписи за получени материали. На списъците трябва да присъстват флагът на ЕС, логото и слогана на ЕСФ и логото и слогана на ОПРЧР, наименованието на проекта и изречението: „Проектът се осъществява  с  финансовата подкрепа на Оперативна програма „Развитие на човешките ресурси”2014 – 2020 г., съфинансирана от Европейския съюз чрез Европейския социален фонд”. 

- при изготвянето на провеждането на конференциите ИЗПЪЛНИТЕЛЯТ следва да спази изискванията на „Единен наръчник на бенефициента за прилагане на правилата за информация и комуникация 2014 – 2020 г.”

- ИЗПЪЛНИТЕЛЯТ е необходимо да осигури кафе-пауза по време на конференцията. Следва да бъдат осигурени най-малко една кафе-пауза за всяка от конференциите, която включва: чай, кафе, безалкохолни напитки, минерална вода, дребни сладки и ядки.

- да осигури техническо обезпечаване /озвучаване, мултимедия и екран/.

- да осъществи фото заснемане по време на събитията и да ги предостави на ВЪЗЛОЖИТЕЛЯ  на CD/DVD, като осигури снимков материал на проведените конференции. Снимките трябва да удостоверяват включително и разпространението на информационните материали.

1.2. Очаквани резултати – организиране и провеждане на два броя конференции.

1.3. Индикатори за изпълнение – ИЗПЪЛНИТЕЛЯТ трябва да предостави на ВЪЗЛОЖИТЕЛЯ  приемо - предавателен протокол за всяка от конференциите с приложени:

- списък за регистрация на участващите лица, съдържащ дата и място на провеждане на събитието, трите имена, адрес, телефон и/или email за контакт, подпис за присъствие и подпис за получени информационни материали.

- копие на одобрената програма/и за провеждане на конференциите, презентации, материали и др., изготвени в съответствие с изискванията на информация и публичност.

- снимков материал, удостоверяващ провеждането на конференциите, както и показващи фрагменти от презентациите на лекторите.
2. Изработване на информационни промотиращи брошури – 550 бр.

2.1. Изисквания:

- брошурите се изготвян на два пъти в началото на проекта и при приключването му.

- параметри на брошурите – Формат А4, двустранно печатан с 2 гънки; цветност 4+4; лакиране УВ лак.

- съдържанието на брошурите се предоставя от ВЪЗЛОЖИТЕЛЯ. Видът и оформлението им трябва да се изготви от ИЗПЪЛНИТЕЛЯ, като предварително се съгласува и одобрява от ВЪЗЛОЖИТЕЛЯ. След запознаване с представения проект на брошурите, ВЪЗЛОЖИТЕЛЯТ уведомява ИЗПЪЛНИТЕЛЯ за становището си, като при необходимост от корекции, описва същите, които да бъдат отразени.

- при изготвянето на брошурите ИЗПЪЛНИТЕЛЯТ следва да спази изискванията на „Единен наръчник на бенефициента за прилагане на правилата за информация и комуникация 2014 – 2020 г.”

- брошурите трябва да бъдат разпространявани и по време на конференциите, както и през периода на изпълнението на проекта при срещи на ВЪЗЛОЖИТЕЛЯ с целевите групи. Същите трябва да бъдат предадени на ВЪЗЛОЖИТЕЛЯ  с приемо-предавателни протоколи.

2.2. Очаквани резултати – разработени и отпечатани 550 бр. промотиращи брошури.

2.3. Индикатори за изпълнение – ИЗПЪЛНИТЕЛЯТ трябва да предостави брошурите на ВЪЗЛОЖИТЕЛЯ  с приемо-предавателни протоколи.
- изготвени и отпечатани 550 бр. промотиращи брошури.
3. Изработване на рекламни химикали с визуализация – 125 бр.

3.1. Изисквания:


- параметри – химикали – тип: „клик”, цвят на мастилото: син/черен. На химикалките трябва трябва да бъдат отпечатани: емблемата на ЕС; да е изписана фразата „Европейски съюз”; логото на програмен период 2014 – 2020 г., със съответното наименование на финансиращата програма (при технологична възможност).
- при изготвянето на химикалите ИЗПЪЛНИТЕЛЯТ следва да спази изискванията на „Единен наръчник на бенефициента за прилагане на правилата за информация и комуникация 2014 – 2020 г.”


- видът и съдържанието на всеки един от материалите трябва да се изготви от ИЗПЪЛНИТЕЛЯ, като се съгласува и одобрява от ВЪЗЛОЖИТЕЛЯ. След запознаване с представения проект, ВЪЗЛОЖИТЕЛЯТ  уведомява  ИЗПЪЛНИТЕЛЯ за становището си, като при необходимост от корекции, описва същите, които да бъдат отразени.


3.2. Очаквани резултати – изработени рекламни химикалки с визуализация – 125 бр.
3.3. Индикатори за изпълнение - ИЗПЪЛНИТЕЛЯТ трябва да предостави химикалките на ВЪЗЛОЖИТЕЛЯ  с приемо-предавателен протокол.
- изработени рекламни химикалки с визуализация – 125 бр.
4. Изработване на тефтери с визуализация и календар, кожена подвързия.


4.1. Изисквания:


- параметри – тефтери с размер А5, с календар, кожена подвързия, хартия бял офсет. 
- визуализацията на тефтерите трябва да бъде съобразена с изискванията посочени в  „Единен наръчник на бенефициента за прилагане на правилата за информация и комуникация 2014 – 2020 г.”, да съдържа логото на ОП „РЧР”, ЕСФ и наименованието на проекта, съобразно изискванията за публичност и визуализация, описани в наръчника.

- видът и съдържанието на всеки един от материалите трябва да се изготви от ИЗПЪЛНИТЕЛЯ, като се съгласува и одобрява от ВЪЗЛОЖИТЕЛЯ. След запознаване с представения проект, ВЪЗЛОЖИТЕЛЯТ  уведомява  ИЗПЪЛНИТЕЛЯ за становището си, като при необходимост от корекции, описва същите, които да бъдат отразени.

4.2. Очаквани резултати – изработени тефтери с визуализация и календар, кожена подвързия – 125 бр.

4.3. Индикатори за изпълнение - ИЗПЪЛНИТЕЛЯТ трябва да предостави тефтерите на ВЪЗЛОЖИТЕЛЯ  с приемо-предавателен протокол

- изработени на тефтери с визуализация и календар, кожена подвързия – 125 бр.

5. Публикации на платени съобщения в пресата  - 4 бр.

5.1.Изисквания:

- съдържанието на публикациите се подготвя от ВЪЗЛОЖИТЕЛЯ. Публикацията трябва да се публикува от ИЗПЪЛНИТЕЛЯ, като тя следва да представя целите, дейностите и резултатите от изпълнението на проекта. Окончателния вид и размер на публикацията се съгласува и одобрява от ВЪЗЛОЖИТЕЛЯ. 

- конкретните дати за публикуване се съгласуват и се одобряват от ВЪЗЛАЖИТЕЛЯ.

- изборът на обхват на медията - регионално или национално покритие се предопределя от спецификата на проекта и дали е от местно или национално значение.


5.2. Очаквани резултати – публикувани платени съобщения в пресата – 4 бр.


5.3. Индикатори за изпълнение - ИЗПЪЛНИТЕЛЯТ трябва да предостави в оригинал публикациите  на ВЪЗЛОЖИТЕЛЯ  с приемо-предавателни протоколи.

6. Изработване и монтиране на визуализиращи табели – 2бр.

6.1. Изисквания:


- параметри – информационна табела – минимален размер 50х70 см. На нея трябва да са отпечатани флага на ЕС, логото и слогана на ОПРЧР, логото и слогана на ЕСФ, наименование на проекта, номер на договора за безвъзмездна финансова помощ, стойност на проекта, съфинансиране от ЕСФ, продължителност на проекта и наименование на бенефициента. Задължително трябва да присъства и текста: „Проектът се осъществява  с  финансовата подкрепа на Оперативна програма „Развитие на човешките ресурси”2014 – 2020 г., съфинансирана от Европейския съюз чрез Европейския социален фонд”. Визуализиращите табели трябва да съдържат информация относно целта на проекта, начина на финансиране, създаването на Център за социални услуги на територията на Община Кочериново. При изработване на табелите задължително трябва да се спазят изискванията описани за информация и публичност в „Единен наръчник на бенефициента за прилагане на правилата за информация и комуникация 2014 – 2020 г.”.

- табелите се изработват от подходящ материал, устойчив на неблагоприятни атмосферни условия. Видът и съдържанието на табелите трябва да се изготви от ИЗПЪЛНИТЕЛЯ, като се съгласува и одобрява от ВЪЗЛОЖИТЕЛЯ. След запознаване с представения проект, ВЪЗЛОЖИТЕЛЯТ  уведомява  ИЗПЪЛНИТЕЛЯ за становището си, като при необходимост от корекции, описва същите, които да бъдат отразени.


6.2. Очаквани резултати – изработени и монтирани визуализиращи табели – 2бр.

6.3. Индикатори за изпълнение - ИЗПЪЛНИТЕЛЯТ трябва да предостави табелите на ВЪЗЛОЖИТЕЛЯ  с приемо-предавателен протокол.

              Всички информационни и рекламни материали трябва да отговарят на изискванията на „Единен наръчник на бенефициента за прилагане на правилата за информация и комуникация 2014 –2020” . Необходимо е да се посочи, че проектът се осъществява  с  финансовата подкрепа на Оперативна програма „Развитие на човешките ресурси” 2014 – 2020 г., съфинансирана от Европейския съюз чрез Европейския социален фонд”.

 
Тези мерки трябва да бъдат в съответствие с приложимите правила за информация и комуникация, предвидени в Приложение ХII от Регламент (ЕС) № 1303/2013 на Европейския парламент и на Съвета. 
Изисквания на Възложителя към участниците за изпълнение на поръчката:

1. Участниците да са изпълнили най-малко 2 (два) договора за услуги, с предмет, сходен или еднакъв с този на настоящата обществена поръчка, през последните три години или в зависимост от датата, на която участникът е учреден или е започнал дейността си, считано към датата на подаване на офертата; 

Забележка: Под договори с предмет „сходен с предмета на поръчката” следва да се разбират договори, включващи услуги, свързани с осигуряване на информираност и публичност.
Минималното изискване се доказва със:

- Списък на услугите, които са еднакви или сходни с предмета на обществената поръчка, изпълнени от участника през последните 3 (три) години, считано от датата на подаване на офертата, с посочване на стойностите, датите и получателите, заедно с доказателства за извършената услуга -  Образец № 3а; 

Непредставянето на документи, доказващи изпълнение на изискванията на Възложителя, посочени по-горе, е основание за отстраняване на участника от процедурата на основание чл. 107, т. 2, буква „а" от ЗОП, тъй като е представил оферта, която не отговаря на предварително обявените условия на поръчката.

IIІ. ИЗИСКВАНИЯ КЪМ УЧАСТНИЦИТЕ

Съгласно чл. 101, ал. 8-11 от ЗОП, всеки участник в процедура за възлагане на обществена поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедура за възлагане на обществена поръчка едно физическо или юридическо лице може да участва само в едно обединение. Свързани лица не могат да бъдат самостоятелни участници в една и съща процедура.
В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.

1. Лично състояние на участниците

1.1. На основание чл. 54 от ЗОП, Възложителят отстранява от участие в процедурата за възлагане на обществената поръчка участник, когато:

1.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1.1 , в друга държава членка или трета страна;

1.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година;

1.1.4. е налице неравнопоставеност в случаите по чл. 44, ал. 5 от ЗОП;

1.1.5. е установено, че:

а)е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б)не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

1.1.7. е налице конфликт на интереси, който не може да бъде отстранен.
Основанията по т. 1.1.1., 1.1.2 и 1.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

За удостоверяване на липсата на основания за отстраняване участниците следва да попълнят Единен европейски документ за обществени поръчки (ЕЕДОП).
1.2.
На основание чл. 55 от ЗОП Възложителят отстранява от участие в процедурата за възлагане на обществената поръчка участник, за когото е налице някое от следните обстоятелства:

 
-обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен;

 
-лишен е от правото да упражнява определена професия или дейност съгласно законодателството на държавата, в която е извършено деянието;

 
-сключил е споразумение с други лица с цел нарушаване на конкуренцията, когато нарушението е установено с акт на компетентен орган;

1.2.4.
доказано е, че е виновен за неизпълнение на договор за обществена поръчка или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

1.2.5.
опитал е да:

а)повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б)получи информация, която може да му даде неоснователно предимство в процедурата за възлагане на обществена поръчка.

Основанията по т. 1.2.5 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

За удостоверяване на липсата на основания за отстраняване участниците следва да попълнят ЕЕДОП.
1.3.
Други основания за отстраняване от участие

Съгласно чл. 107 от ЗОП освен на основанията по чл. 54 и 55, възложителят отстранява от процедурата:
- участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

- участник, който е представил оферта, която не отговаря на предварително обявените условия на поръчката;

 
-участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 от ЗОП;


-участници, които са свързани лица.
1.4. Основания за отстраняване, свързани с националното законодателство

Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. За удостоверяване на това обстоятелство участникът следва да попълни част III., буква „Г" от ЕЕДОП.
2. Критерии за подбор на участниците
2.1.
Годност (правоспособност) за упражняване на професионална дейност

Възложителят няма поставени такива изисквания по отношение на участниците.

2.2. Икономическо и финансово състояние

Възложителят няма поставени изисквания по отношение на икономическото и финансовото състояние на участниците.

2.3.
Технически и професионални способности
2.3.1.Участникът да е изпълнил най-малко 2 (два) договора за услуги, с предмет, сходен или еднакъв с този на настоящата обществена поръчка, през последните три години или в зависимост от датата, на която участникът е учреден или е започнал дейността си, считано към датата на подаване на офертата; 
Забележка: Под договори с предмет „сходен с предмета на поръчката” следва да се разбират договори, включващи услуги, свързани с осигуряване на информираност и публичност.
В случай на участие на обединение/консорциум, приложение намира разпоредбата на чл. 59, ал. 6 от ЗОП.

Участник може да докаже съответствието си с изискванията за технически възможности, с възможностите на едно или повече трети лица. В тези случаи, освен документите, определени от Възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица. За целта трети лица могат да бъдат посочените подизпълнители, свързани предприятия и други лица, независимо от правната връзка на участника с тях.
2.4. Изисквания към участници обединения

В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

-правата и задълженията на участниците в обединението;

-дейностите, които ще изпълнява всеки член на обединението;

-уговаряне на солидарна отговорност между участниците в обединението.

Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ, при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на поръчката.

2.5. Използване капацитета на трети лица и на подизпълнители

На основание чл. 65, ал. 1 от ЗОП участникът може да се позовава на капацитета на трети лица по отношение на критериите, свързани с техническите способности и професионална компетентност. Съгласно чл. 65, ал. 4 от ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване от процедурата. Съответствието с критериите за подбор се доказва с представяне на отделен ЕЕДОП за третото лице (чл. 67, ал. 2 от ЗОП). В случай че участникът ще използва капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения;

На основание чл. 66, ал. 1 от ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подизпълнителя/ите задължения. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Съответствието с критериите за подбор се доказва с представяне на отделен ЕЕДОП за подизпълнителя/ите (чл. 67, ал. 2 от ЗОП). Независимо от възможността за използване на подизпълнители отговорността за изпълнение на договора за обществена поръчка е на Изпълнителя.
IV. КРИТЕРИЙ ЗА ВЪЗЛАГАНЕ НА ПОРЪЧКАТА

Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Ценовото предложение на участник, чиято оферта не отговаря на изискванията на Възложителя, не се отваря.

Всяко предложение, допуснато до оценка, отговарящо на изискванията на ЗОП и поставените от Възложителя условия, ще се класира въз основа на критерий ИКОНОМИЧЕСКИ НАЙ-ИЗГОДНО ПРЕДЛОЖЕНИЕ. Офертите, допуснати до участие след проверка за съответствието им с изискванията на Възложителя, се оценяват от длъжностни лица, определени от Възложителя по критерия „икономически най-изгодна оферта” и в съответствие с предварително обявените от Възложителя условия. 
1.Показатели за оценка и методика за определяне на комплексната оценка на офертите:

	Показатели
(наименование)
	Относителна тежест
	Максимално възможен брой точки
	Символно обозначение

(абревиатура)

	1. Степен на съответствие на предложената концепция за подготовка на информационните материали и организиране на мероприятията по публичност и информиране на за дейностите по проекта „Независим живот” 
	70%
	70
	СС

	2. Предложена цена
	30%
	30
	ПЦ


2. Определяне на оценките на всеки показател

Показател 1 – „Степен на съответствие” – (СС). Показателят има относителна тежест в комплексната оценка (КО) 70% и максимален брой точки по показателя – 70 т.

Максимален брой точки получава участникът, чиято концепция за изпълнение на поръчката съответства напълно на изискванията, залегнали в техническото задание на Възложителя.

	Показател 1 – „Степен на съответствие” – (СС)
	Точки

	- Предложената концепция за информираност и публичност за дейностите по проекта „Независим живот” съответства напълно на изискванията, залегнали в Техническото задание на Възложителя и описва детайлно начините за организация провеждане на всяка дейност на поръчката поотделно. 

- Участникът детайлно идентифицира и анализира всички основни въпроси и ключовите моменти, свързани с постигането на целите на договора и очакваните резултати и дава задълбочен коментар върху изискванията въз основа на своите опит и познания. 

- Направена е обосновка как всяка дейност ще допринесе за качественото постигане на очакваните резултати. 

- Участникът е предложил методика и подход за изпълнението на дейностите, които са ясно обосновани и ще гарантират ефективно и ефикасно постигане на целите на договора, като адекватно се вземат предвид направените от участника допускания за успешното изпълнение на задачата.

- Участникът предлага набор от достатъчни, взаимосвързани и логически последователни дейности, гарантиращи навременно постигане на очакваните резултати. 

- Дейностите са детайлно и ясно разписани и кореспондират точно на предложения график, като участникът демонстрира отлични умения за планиране и организация. Конкретно и ясно е демонстрирана и обоснована готовността на участника за изпълнението на всяка отделна дейност.

	70 т.

	- Предложената концепция за изпълнение на поръчката отговаря на изискванията, залегнали в Техническата спецификация на Възложителя, но описва схематично начините за провеждане и организация на отделните дейности и изпълнение на поръчката. 

- Участникът идентифицира, но не анализира детайлно всички основни въпроси и ключовите моменти, свързани с постигането на целите на договора и очакваните резултати и не дава достатъчно задълбочен коментар върху изискванията въз основа на своите опит и познания.

- Участникът е предложил методика и подход за изпълнение на задачите, които са ясно обосновани и ще гарантират ефективно и ефикасно постигане на целите на договора, но не е ясно описано по какъв начин методиката отчита направените от участника допускания.

- Обхватът на предложените дейности от участника е изчерпателен и е налична логична последователност в предложения график. Дейностите са ясно, но не детайлно разписани, като участникът демонстрира добри умения за планиране и организация. Ясно е демонстрирана готовността на участника за изпълнението на всяка отделна дейност.


	          40 т.

	- Предложената концепция за изпълнение на поръчката описва  изискванията, залегнали в Техническата спецификация на Възложителя, но не е налице обосновка защо същата е достатъчна за качественото изпълнение на предмета на обществената поръчка. 

-Участникът добре разбира изискванията на Възложителя, но не предлага адекватна интерпретация по обхвата на техническата спецификация, което да надгради на база опит и познания описаните в спецификацията контекст и свързани дейности със задачата. Представено е мнение по основните въпроси и ключовите моменти, но не е достатъчно ясно обосновано и/или подходящо от гледна точка постигането на целите на договора и очакваните резултати. 

- Предлаганите от участника дейности са достатъчни за постигане на очакваните резултати, но липсва логическа последователност в предложения график. Дейностите са детайлно разписани, но не добре структурирани, като участникът демонстрира задоволителни умения за планиране и организация.
	          20 т.


Показател 2 – „Предложена цена” – (ПЦ). Показателят има относителна тежест в комплексната оценка (КО) 30% и максимален брой точки по показателя – 30 т.

Най – ниската предложена цена получава най-висока оценка. За всяка следваща стойност се използва следната формула:


Най-ниската цена

ПЦ = -----------------------------х 30


Съответната цена

където:

· най-ниската цена е най-ниската предложена цена от участниците;

· съответната цена е цената, предложена от оценявания участник;

3. Комплексната оценка – КО на всеки един от кандидатите представлява сумата на всяка една от оценките на съответните показатели или:

КО = СС  +  ПЦ

Максималният възможен брой точки, който се формира по горната формула е 100 точки. Класирането се извършва по низходящ ред на получената комплексна оценка, като на първо място се класира офертата, получила най-висока комплексна оценка. Участникът, класиран от Комисията на първо място, се определя за изпълнител на обществената поръчка.

Тъй като характерът на предмета на настоящата обособена позиция налага оценяване, базирано на експертна оценка на предложен подход и демонстрирани способности, които не могат да се оценят чрез формални математически формули, комисията ще включва лица със съответното образование, доказан опит и качества за присъждане на такива оценки.
Класирането се извършва в низходящ ред, като на първо място се класира офертата, получила най-висока комплексна оценка по посочената формула. В случай, че комплексните оценки на две или повече оферти са равни, при класирането им се прилагат правилата на чл. 71, ал. 4 и 5 от ЗОП.

Лицето, класирано на първо място, се определя за Изпълнител и се предлага на Възложителя за сключване на договор с него.

Съгласно чл. 72, ал. 1 от ЗОП, когато предложение в офертата на участник, свързано с цена, която подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането.
V. СКЛЮЧВАНЕ НА ДОГОВОР
1. Съгласно чл. 109 от ЗОП, Възложителят определя за Изпълнител на поръчката участник, за когото са изпълнени следните условия:

- не са налице основанията за отстраняване от процедурата, освен в случаите по чл. 54, ал. 3 и чл. 56, ал. 3 от ЗОП;

- отговаря на критериите за подбор;
 
-офертата на участника е получила най-висока оценка при прилагане на предварително обявените от възложителя условия и избрания критерий за възлагане.

2.Съгласно чл. 58 от ЗОП за доказване на липсата на основания за отстраняване участникът, избран за Изпълнител, представя:

2.1. за обстоятелствата по чл. 54, ал. 1, т. 1 - свидетелство/а за съдимост;

2.2. за обстоятелството по чл. 54, ал. 1, т. 3 - удостоверение от органите по приходите и удостоверение от общината по седалището на Възложителя и на участника;

2.3. за обстоятелството по чл. 54, ал. 1, т. 6 - удостоверение от органите на Изпълнителна агенция "Главна инспекция по труда";

2.4. за обстоятелствата по чл. 55, ал. 1, т. 1 - удостоверение, издадено от Агенцията по вписванията.
VI. ГАРАНЦИЯ ЗА ИЗПЪЛНЕНИЕ
1. ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в размер на 5% /пет процента/ от стойността на договора, в една от следните форми:

-депозит на парична сума по сметка на Възложителя;

-банкова гаранция в полза на Възложителя;

2. Гаранция за изпълнение се внася по следната сметка на ВЪЗЛОЖИТЕЛЯ Община Кочериново:

Банка: „ДСК” ЕАД
BIC:  STSABGSF
IBAN: BG87STSA93003300702108
Титуляр на сметката: Община Кочериново

3. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

4.Банковите разходи по откриването на гаранцията са за сметка на Изпълнителят. Изпълнителят трябва да предвиди и заплати своите такси по откриване и обслужване на гаранцията така, че размерът на гаранцията да не бъде по-малък от определения в настоящата процедура.


5.Гаранцията за изпълнение на договора (депозит или банкова гаранция) се освобождава в срок до 30 (тридесет) календарни дни след приключване на договора и одобряване на работата, след уреждане на всички финансови претенции между страните.

6. ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

VІI.
ПРОВЕЖДАНЕ НА ПРОЦЕДУРАТА.

1.Предоставяне на разяснения

Съгласно чл. 189 от ЗОП, при писмено искане за разяснения по условията на обществената поръчка, направено до 3 дни, преди изтичането на срока за получаване на оферти, Възложителят публикува в профила на купувача писмени разяснения най-късно на следващия работен ден от получаване на искането.

Разяснения по искания, постъпили след срока по чл. 189 от ЗОП, няма да бъдат публикувани на Профила на купувача.

2.Конфиденциалност

Съгласно чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от Възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка. 
3.Подаване на оферта на хартиен носител
Съгласно чл. 47, ал. 1 от ППЗОП документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка на адреса, посочен от Възложителя.

3.1.
Описание на офертата

Съгласно чл. 47, ал. 2 от ППЗОП документите се представят в запечатана непрозрачна опаковка, върху която се посочват:

3.1.1.
наименованието на участника, включително участниците в обединението, когато е приложимо;

3.1.2.
адрес за кореспонденция, телефон и по възможност - факс и електронен адрес;

3.1.3.
наименованието на поръчката.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик /опаковка/ с надпис „ПРЕДЛАГАНИ ЦЕНОВИ ПАРАМЕТРИ", който съдържа ценовото предложение на участника.

3.2.Документи по чл. 39, ал. 2 и ал. 3, т. 1 от ППЗОП:

 
-единен европейски документ за обществени поръчки (ЕЕДОП) за участника в съответствие с изискванията на закона и условията на Възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

- при участник - обединение- копие от документ, от който да е видно правното основание за създаване на обединението, когато е приложимо;

 
-документи за доказване на предприетите мерки за надеждност, когато е приложимо;

- техническо предложение, съдържащо:

а)документ за упълномощаване, когато лицето, което подава офертата, не е законният представител на участника;

б)предложение за изпълнение на поръчката в съответствие с техническите спецификации и изискванията на възложителя;

в)декларация за съгласие с клаузите на приложения проект на договор;

г)декларация за срока на валидност на офертата;

д)декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

е)друга информация и/или документи, изискани от Възложителя, когато това се налага от предмета на поръчката, напр. списък на изпълнените договори - образец № 3а. 
3.3.
Приемане на оферти

Оферти се приемат всеки работен ден от 8:30 до 17:00 часа в деловодството на Община Кочериново, гр. Кочериново, пл. „Трети март” № 1.

Съгласно чл. 48, ал. 2 от ППЗОП при получаване на офертата върху опаковката /плика/ се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

3.4.
Отваряне на оферти

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица представят на комисията писмено пълномощно от законния/те представител/и на участника (в оригинал) с посочване на изричните действия, които лицето има право да извършва. Копие от пълномощното остава към досието на обществената поръчка.

VIII. ОБРАЗЦИ НА ДОКУМЕНТИ И УКАЗАНИЕ ЗА ПОДГОТОВКАТА ИМ
Не се предвижда закупуването на документацията за участие в настоящата обществена поръчка.

Всички страници от офертата на участника следва да са номерирани последователно, без значение дали на ръка или машинно, като номерацията започва от първия документ и завършва с ценовото предложение, налично в плик „ПРЕДЛАГАНИ ЦЕНОВИ ПАРАМЕТРИ". Всички представени в офертата документи трябва да са вписани в „Опис на документите, съдържащи се в офертата".

Офертата следва да съдържа следните документи:

Опис на представените документи по чл. 47, ал. 3 ППЗОП - образец №1;

 Единен европейски документ за обществени поръчки (ЕЕДОП) - образец №2;

 
Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза - при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
 Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.
 
Представя се отделен ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.
При участник-обединение - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;
При участник-обединение, което не е юридическо лице - копие от документ, от който да е видно правното основание за създаване на обединението, съгласно чл. 37, ал. 4 от ППЗОП;

Документ за упълномощаване (чл. 39, ал. 3, т. 1, буква „а" от ППЗОП), когато лицето, което подава офертата, не е законният представител на участника. Представя се нотариално заверено пълномощно, което следва да съдържа изрично изявление, че упълномощеното лице има право да подпише офертата и да представлява участника в процедурата;
Предложение за изпълнение на поръчката в съответствие с техническите спецификации и изискванията на Възложителя по чл. 39, ал. 3, т. 1, буква „б" ППЗОП - образец № 3;

Списък на изпълнените договори - образец № 3а;
Декларация за съгласие с клаузите на приложения проект на договор по чл. 39, ал. 3, т. 1, буква „в" от ППЗОП - образец № 4;

Декларация за срока на валидност на офертата по чл. 39, ал. 3, т. 1, буква „г" ППЗОП - образец № 5;
Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, по чл. 39, ал. 3, т. 1, буква „д" ППЗОП - образец № 6;
Декларация по чл. 101, ал. 11, във връзка с чл. 107, т. 4 ЗОП за липса на свързаност с друг участник - образец № 7;
Декларация за конфиденциалност по чл. 102, ал. 1 ЗОП - образец № 8;
Ценово предложение - образец № 9.
Предложената цена в „Ценово предложение" задължително включва всички разходи за изпълнение на поръчката.

Ценовото предложение се поставя в отделен запечатан непрозрачен плик с надпис „Предлагани ценови параметри".

Декларация по чл.97, ал.5 от ППЗОП за обстоятелствата по чл.54, ал.1, т.1, т.2 и т.7 от ЗОП – образец № 11
 
Декларация по чл.97, ал.5 от ППЗОП за обстоятелствата по чл.54, ал.1, т.3, т.4 и т.5 от ЗОП – образец № 12
Декларация по чл.55, ал.1 от Закона за обществените поръчки– образец № 13
Декларация по чл. 66, ал. 1 от ЗОП - образец № 14
Декларация във връзка с чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - образец № 15
В случай на представяне на копия на документи, те трябва да бъдат заверени с гриф „Вярно с оригинала", подписани и подпечатани.
*Информация за задълженията, свързани с данъци и осигуровки, опазване на околната среда, закрила на заетостта и условията на труд.

Участниците могат да получат необходимата информация за:

-задълженията, свързани с данъци и осигуровки - от Национална агенция по приходите на ел.адрес www.nap.bg ;

-закрила на заетостта и условията на труд - от Министерство на труда и социалната политика на ел.адрес www.mlsp.government.bg.
IX. ПРОЕКТ НА ДОГОВОР

Договорът за възлагане на обществената поръчка ще се сключи с Изпълнителя съгласно условията в приложения образец №10 – проектодоговор.
Х. РАЗГЛЕЖДАНЕ И ОЦЕНКА НА ОФЕРТИТЕ

Разглеждане на оферти и заявления за участие, подадени на хартиен носител се разглеждат и оценяват по реда на раздели VII и VIII от ППЗОП.
Проектът се изпълнява с  финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз

Проектът се изпълнява с  финансовата подкрепа на Оперативна програма „Развитие на човешките ресурси”, съфинансирана от Европейския социален фонд на Европейския съюз

